Russisk mand tilstod i Retten at det var ham der begik røveri onsdag mod Bilka i Aalborg Storcenter.

En 40-årig mand af russisk afstamning er torsdag blevet varetægtsfængslet i fire uger til 28. november. Han blev klokken 01.16 natten til torsdag anholdt på asylcentret i Tranum uden for Brovst efter at være stukket af fra et røveri i Aalborg Storcenter onsdag eftermiddag. Manden tilstod, at det var ham, der begik røveriet. Hvad der endte i røveri skulle formentlig blot have været et tyveri, men da en vagt i Bilka standsede manden i kassen i Bilka med en DAB-radio i en medbragt rygsæk, trak manden en kniv og truede vagten. Han stak derefter af fra butikscenteret. - Nu skal sagen gås igennem, for at se om alt er i orden, og så tror jeg snart han kan komme for en dommer, fortæller vicepolitikommissær Ole Jensen fra Nordjyllands Politi.